BK Jelgava
BK Jelgava ir Latvijas basketbola klubs no Jelgavas, kas izveidots 2011. gadā. BK Jelgava spēlēja Latvijas Basketbola līgā (LBL) un Baltijas Basketbola līgā, bet pēc tam pārcēlās līmeni zemāk uz Nacionālo basketbola līgu (LBL2). 2010.—2011. gada LBL sezonas beigās BK Jelgava priekštecis BK Zemgale nonāca finanšu grūtībās, nespēja norēķināties ar spēlētājiem, līdz ar to šī kluba saistības, kā arī vietu LBL, pārņēma cits basketbola klubs BK Jelgava. Jauno klubu izveidoja un finansē Jelgavas pilsētas pašvaldība. 2022. un 2023. gadā BK Jelgava trenera Česlava Mateikoviča vadībā kļuva par Nacionālās basketbola līgas čempioniem, bet komandas kapteinis un saspēles vadītājs Kristaps Pļavnieks abās sezonās tika atzīts par turnīra labāko spēētāju.